
23-TA-2131: Rīkojuma projekts (Vispārīgais)
Par nekustamā īpašuma “Pilskalni” Baldones pagastā, Ķekavas novadā, daļas pirkšanu projekta “Eiropas standarta platuma 1435 mm dzelzceļa līnijas izbūve “Rail Baltica” koridorā caur Igauniju, Latviju un Lietuvu” īstenošanai

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 08.09.2023.)
Lūdzam anotācijā sniegt skaidrojumu par piekļuves iespējām īpašniekam, neatsavināmajai daļai, kadastra apzīmējums 80250070238 (turpmāk arī – Zemes gabals 2D), jo no anotācijas satura redzams, ka Rail Baltica projekta tehniskie risinājumi paredz piekļuves nodrošināšanu Zemes gabalam 2D no projektēta publiskā pašvaldības nozīmes ceļa, taču tajā nekas nav minēts par piekļuvi atsavināšanas brīdī, kad tiks uzsākti būvdarbi.
Saskaņā ar www.kadastrs.lv aplūkotajiem telpiskajiem datiem secināms, ka īpašniekam piekļuve varētu tikt nodrošināta Zemes gabalam 2D no valsts īpašumā esošā Caunu pilskalna ceļa (80250070173001), taču minētā ceļa robežas noslēdzas ātrāk, nesasniedzot Zemes gabalu 2D. Ceļš faktiski turpinās, bet tam ir piešķirts cits kadastra apzīmējums 80250070173, kas ir valstij piederoša zeme 293,39 ha platībā. Tādējādi nepieciešams skaidrojums, jo no iesniegtās anotācijas un paskaidrojošiem dokumentiem nav iespējams konstatēt, vai īpašnieks izmanto Caunu pilskalna ceļu, vai viņš to varēs izmantot pēc atsavināšanas procesa, vai projekta izstrādes laikā tiks paredzēti citi pagaidu risinājumi.  


Tāpat vēršam uzmanību, ka, apskatot SIA ,,Eiroeksperts” nekustamā īpašuma vērtējumā (vērtējuma 23-.24.lapa) vērtētas piekļuves iespējas zemes vienībai, kadastra apzīmējums 80250070235 (turpmāk arī – Zemes gabals 2A) un Zemes gabalam 2D. Tajā norādīts, ka viens no piebraucamiem ceļiem ar kadastra apzīmējumu 80250070173002, ir valsts ceļš. Atbilstoši kadastra datiem rādās, ka tas ir juridiskai personai piederošs ceļš, līdz ar to var būt nesakritība ar kadastra datiem, lūdzam sniegt skaidrojumu.  

